Kolizei

Kolizei (ital.: Colosseo, latinan kelen colosseus-sanaspäi «sur'kulu», «ogibal», «kolossaline») vai Flavijoiden amfiteatr (latin.: Amphitheatrum Flavium) om amuine Riman amfiteatr. Sauvomine Kolizei om saudud Rimalaižes imperijas 1. voz'sadal meiden erad Flavijoiden dinastijan koumen imperatoran aigan (Vespasian, Tit i Domician), vozil 72−80 tobman palan i vll 81−96 ližasauvondad. Kogoneb travertinaspäi, vulkanižes tufaspäi da betonaspäi. Kävutand Amfiteatr seižub putkotadud Neronan järven sijas. Sauvuz oli kaikiš suremb mugoine imperijas, mülüti 50 tuhad kacujid, kävutihe sidä bobuštamha rahvahad. Kolizei om saudud ozutamha imperatoran vägevut, kundaližeks ičezkaluištoks Neronan järvespäi erineden. 6. voz'sadal varvarad kävutihe Kolizejan keskuzpalad kaumžomaks i seinäd eländtahoks. Vn 1349 manrehkaiduz mureni sauvusen sein, sil aigalpäi zavottihe otta savičuid Kolizejaspäi. Nügüdläine olend Nügüd' vaiše koumandez om kaičenus eziauguižes sauvusespäi. Arhitekturižen kompleksan olend om avarijal'ne. Vspäi 1980 Kolizei mülüb UNESCO:n mail'man jäl'gushe palaks. Galerei Homaičendad Irdkosketused Lehtpol' Kolizejas Italijan kul'tur- da turizmministrusen archeoroma.beniculturali.it-saital. (ital.) (angl.)